Hihetetlenül ütõs a Szárnyas fejvadász 2 elõzetese
Azt várjuk a Szárnyas fejvadász 2049-tõl, hogy példaként ránthassuk elõ a jövõben: lám-lám, filmklasszikusokhoz is lehet olyan folytatást készíteni, amely felér az eredetihez. Szupercsapat gyûlt össze a kamera elõtt, és mögötte is, Ryan Gosling és Harrison Ford párosa mesebeli távlatokat nyithat, Denis Villeneuve rendezõben pedig a Sicario és az Érkezés óta vakon megbízunk. És persze az sem utolsó szempont, hogy a sci-fihez kiadott elsõ elõzetes fantasztikusan sikerült.
Azt csak a merészebb pillanatainkban merjük kimondani, hogy az összes, már bejelentett film közül a Szárnyas fejvadász 2049-et várjuk a legjobban, de az biztos, hogy a folytatások, elõzmények, spinoffok stb. igencsak népes mezõnyébõl a klasszikus sci-fi folytatása izgat fel minket jelenleg a legjobban. Eddig csak találgatni lehetett, hogy vajon mennyit tart meg a második rész az eredeti mû esõáztatta, film noirokat idézõ atmoszférájából, de most végre kijött az elsõ elõzetes, és legnagyobb örömünkre azt látjuk, hogy nem tették könnyedebbé a filmet, a fejvadászok és replikánsok világában továbbra is csak nagyon ritkán kel fel a nap. 

A stúdió eddig semmit nem árult el a film történetérõl, de a fantasztikusan sikerült trailer mellé a hivatalos szinopszist is kiadták, úgyhogy végre fogalmat alkothatunk arról, hogy mirõl szól majd a Szárnyas fejvadász 2049.

A Szárnyas fejvadász 2049 hivatalos szinopszisa

Harminc évvel az eredeti film cselekménye után egy új szárnyas fejvadász, a Los Angeles-i rendõrség K nevû tisztje (Ryan Gosling) egy régi titkot ás elõ, amely káoszba sodorhatja a már eleve ingatag lábakon álló társadalmat. K-t arra készteti a felfedezése, hogy Rick Deckard (Harrison Ford), az egykori Los Angeles-i rendõrtiszt nyomába eredjen, aki harminc éve eltûnt.

A nagyrészt Magyarországon forgatott sci-fiben tehát Gosling ugyanúgy szökött replikánsok után fog kutatni, mint ahogy azt Harrison Ford a 34 évvel ezelõtti Szárnyas fejvadász-ban tette. Izgalmas kérdés, hogy vajon K ember vagy replikáns lesz-e a filmben, illetve, hogy tudja-e ezt magáról. 

Az elõzetesben mindössze a két fõszereplõ tûnik fel, de Harrison Ford és Ryan Gosling rögtön össze is hoztak egy hidegrázós pillanatot. Gosling fejvadásza egy sûrû, sárgás szmoggal beterített pusztaságban sétál, majd belép egy patinás épületbe, ahol a háta mögül a következõ mondat hallatszik: „Egyszer én is a te munkádat végeztem. És jó voltam benne.”

„A dolgok akkor még egyszerûbbek voltak” – válaszolja Gosling. Ez valószínûleg azt jelentheti, hogy az eltelt harminc évben még inkább elmosódtak a határvonalak ember és replikáns között. Az új film fõszereplõje amúgy a Szabadság téri, egykori MTV-székház forgóajtóján lép be, és tesz meg pár lépést az aulában. Örömteli fejlemény, hogy a Mentõexpedíció-hoz hasonlóan nemcsak stúdióban forgattak, hanem a városba is bemerészkedtek. 

Az elõzetes felvillant pár éjszakai városi látképet, amelyek egyértelmûen az elsõ részt idézik meg, illetve Vangelis filmzenéjébõl is felhangzik pár taktus.

A nõi fõszerepet Ana de Armas vette át Sean Youngtól, a kubai származású színésznõt a Kopp-Kopp címû thrillerbõl ismerhetik a nézõk, illetve idén nyáron a magyar mozikban is vetített Haverok fegyverben címû akcióvígjátékban õ alakította Miles Teller aggódó feleségét. 

A Kártyavár-ból ismert Robin Wright egy rendõrtisztet formál meg, rajta kívül a holland Sylvia Hoeks, a svájci Carla Juri, a kanadai Mackenzie Davis, a legutóbbi James Bond-filmben Christoph Waltz verõemberét alakító Dave Bautista és az új Joker, Jared Leto is feltûnik a filmben. És persze visszatér Harrison Ford is, aki az ittlétét arra használta fel, hogy minél meglepõbb helyeken bukkanjon fel az országban. 

Várakozásaink az egekben vannak, hiszen nem csupán a színész-, de a kamera mögött álló gárda is tele van rendkívüli tehetségekkel. A Szárnyas fejvadász 2049-t a hangulatteremtés kortárs mestere, Denis Villeneuve rendezte, aki az Érkezés-sel már bizonyította, hogy otthon érzi magát a sci-fi mûfajában. Villeneuve hozta magával a bevált alkotótársait, ismét együtt dolgozott a 13 Oscar-díjra jelölt Roger Deakins operatõrrel és Jóhann Jóhannson izlandi zeneszerzõvel. 

A Szárnyas fejvadász folytatása 2017. október 5-én kerül a magyar mozikba.
Ryan Gosling Robin Wright Penn Dave Bautista Ana de Armas Carla Juri Mackenzie Davis Harrison Ford Denis Villeneuve Szárnyas fejvadász 2 Jared Leto